કોંકણ વિસ્તારમાં કારતક મહિનામાં થતાં તુલસી વિવાહમાં તુલસીના છોડની બાજુમાં થોડી શેરડી તથા આમળાં મૂકવામાં આવે છે. દિવાળી બાદ થતાં આ પહેલો પાક છે. એટલે તુલસી અને શ્રીકૃષ્ણને તે ધરાવવાની પરંપરા અહીં છે. જે વિસ્તારોમાં તુલસી કે શાલિગ્રામ નથી હોતા ત્યાં બે નાના છોડને તુલસી તથા કૃષ્ણના પ્રતીકરૂપે લેવામાં આવે છે. તેમને સ્નાન કરાવીને હળદર તથા કંકુ ચઢાવીને ફૂલ હારથી શોભિત કરવામાં આવે છે.